Rising Voices ukan jichhakipstäwipa
Jatta Wöötanö amtäwix mä medios digitales ukhamrak TIC sarantayapxi ukanx etnia yekuana waynanakaw ukankapxaraki. Yekuananakax uma jawir lakanakankapxiwa, Orinoco jach’a jawirat jikiqtir uma jawinarankan tuynakapx jakapxaraki, jichhurunakax mä 30.000 km² uraqinkapxiw ukat Bolivar suyun Venezuela markan jakapxi ukta Amazonas suyun Brasil markan jakapxaraki.
Waynanakatak luräwinakanxa, amtäwix medios digitales ukhamarak TIC ukanakat yatichäwinakawa, akax khaysa Organización Kuyujani sarantayata, aka tamax Sánema ukhamarak Yekuana jaqinakaruw yanapt’ chikanchi, aka pä markanakax venenezuela markan, Bolivar suyun, Caura uma jawir lakanakan jakasipxi.
Aka yatichäwinakax wal chikanchasirinakar p’arxtayi medios digitales uka jak’achasipxañpataki, kunapachati jupan jakäwinakap ukhamarak markanakapan jakäwinakap blog-anakapat taqpachanitak llikat qhanañchapxixa.
Danny Franco yatichirixa, yatichäwxat yatxatat ukhamarak machaq uñstäwinak yatichäwitawa, jupaw nayrt’apin mä yatichäw thaki lurán ukat chikanchasirinakar blog-anakap uñstäwinakar yanapt’äna, ukata, ukhamarakiw machaq yatiyäw uñstäwinak apanaqäwit yatichäna. Aka irnaqäwipat akham sarakiwa:
Aka irnqäwix nätakix wali askiw ukhamarak yaqhanak uñacht’ayitu. Irnaqäw tamanx amtäwin amtäwinakaparjamaw sarantayapta, mä programa de formación kujamati chikanchasir indígena-naka jakapx uka uñstayañataki. Uka amuyumpix pä thakiwjaruw sarantatäna; TIC apnaqäwi, atamirinaka, apnaqkay jawsañanaka, tableta-naka, juk’ampinaka. Ukhamarak medios digitales mantañataki, blogs, taqpachanitak llika apnaqäwinaka ukat kunjamas apnaqañ aka yatiyir tamanakax indígenanak amuyunakaparjamaw mayjt’ayata.
Danny Franco jilatax Universidad Indígena de Venezuela yatichirïnwa suxta maranakat juk’ampixa. Uka taqi pachanak irnaqasax wal yatintawayi, ukatw jupax sum amuy ukhamarak chuyms ch’allxtasirak indigenanakamp irnaqañatakixa.
Indígenanakamp irnaqañax wali askiwa ukhamarak wali ch’amaraki. Ukhamipansa, Venezuela markanx Constitución Nacional ukhamarak leye-nakas wal indígena-nakar arxatixa, ukatsa, janiw askipinikiti kunjamas Cauca uma jawiran utjawiyana, kawkinti Sánema ukat Yekuana markanakax minería ilegal-ampi ukhamarak marka iripirinakamp wal t’aqhisiyatapxana. Jichhaw kunjamas yatiyir tamanaka, digitalanak juk’ampi, wali askiwa indígena-nak qhanañchañpatak uraqpachar jupanak pachpat jan ukax yaqha jaqinakas yatipxaspaw kunanakas utjaski aka indígena markanakana.
Jatta Wöötanö amtäwix llamay phaxskamäkiniwa, kunalaykutix yekuananakatakix wali askiwa. Amtä blog-tuqir mantasmaw ukat khitinakati aka amtäwimp chikanchasipx uka blog-anakar ukhamarakiw mantasma, multimedia yänak luratanakarus mantasmarakiwa.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn